**Referat – Statusmøde i arbejdsmiljøgruppen**

31. juli 2023 kl. 13.00 – 14.00

Mødedeltagere: Morten Hulvej Rod, Maria Holst Algren, Amalie Oxholm Kusier

**1. Drøftelse af status på arbejdsmiljøarbejdet og kommende tiltag**

* Besøg af ergoterapeut i september – her vil der både være et fælles oplæg og mulighed for at tilmelde sig individuel sparring.
* Der afholdes stormøde i arbejdsmiljøorganisationen tirsdag d. 26. september. Morten deltager i mødet, som den eneste fra arbejdsmiljøgruppen.

**2. Drøftelse af status for handlingspunkter pga. APV 2021**

* Ledelsesseminar med chefgruppe og forskningsledere afholdes d. 1. september 2023. Her drøftes blandt andet forventninger til forskningslederne og hvad deres rolle skal være som forskningsledere.
* En kommende arbejdsopgave vil være at skabe overblik over status for de enkelte handlingspunkter i tids-og handleplanen for APV 2021. Morten vil bl.a. følge op på dette med Nanna Heick.

**3. Valg af ny arbejdsmiljørepræsentant samt forlængelse af valgperiode.**

* Arbejdsmiljøorganisationen har udskudt nuværende valgperiode for arbejdsmiljørepræsentanter til d. 31/7 2024. Maria vil gerne sidde i den forlænget periode.
* Grundet udskydelse af nuværende valgperiode for arbejdsmiljørepræsentanter er deadline for inputs til organisering af det lokale arbejdsmiljøarbejde i 2024-2026 også blevet udskudt.
* Det vil blive undersøgt, hvorvidt det er muligt at skaffe en barselsvikar for Amalie der kan tiltræde som arbejdsmiljøkoordinator. Vi vil bestræbe os på at skaffe en barselsvikar der kunne være interesseret i at forsætte i arbejdsmiljøgruppen og evt. overtage posten som arbejdsmiljørepræsentant, når Marias valgperiode udløber.
* Det vil blive drøftet i chefgruppen, hvorvidt det er muligt at afsætte projekttid til arbejdsmiljøarbejdet. Yderligere vil strategien for skaffe barselsvikar og ny arbejdsmiljørepræsentant blive drøftet.

**4. Afholdelse af Mini-APV ifm. besparelser på SDU**

* Da vi ikke har været berørt af afskedigelser på instituttet, vurderer vi, at der ikke er behov for at afholde en mini-apv.